|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Základným dokumentom pre poskytovanie podpory zo Spoločnej poľnohospodárskej politiky (ďalej len „SPP“) Európskej únie v Slovenskej republike, vrátane podpory sektora včelárstva, je Strategický plán SPP 2023 – 2027, ktorý je koncipovaný na podklade deviatich špecifických cieľov SPP, z ktorých tri sú priamo zamerané na oblasť klímy a životného prostredia. Pri vypracovaní Strategického plánu SPP 2023 – 2027 boli zároveň brané do úvahy ciele Európskej zelenej dohody a jej stratégií, najmä stratégie „Z farmy na stôl“ a stratégie pre biodiverzitu.  Povinnou súčasťou Strategického plánu SPP 2023 – 2027 pre sektor včelárstva sú opatrenia na podporu laboratórií na analýzu včelárskych výrobkov, úbytku včiel alebo poklesov produktivity a látok, ktoré môžu byť pre včely toxické, opatrenie na monitorovanie vplyvu prípravkov na ochranu rastlín, pomocných prípravkov v ochrane rastlín alebo iných chemických látok alebo zmesí na zdravie, život alebo úhyn včiel medonosných a zakladanie porastov zabezpečujúich prirodzenú potravu včiel zohľadňujúc medonosné druhy kríkov a stromov. Tieto opatrenia budú mať pozitívny vplyv nie len na rozvoj populácií včiel, ale aj iných druhov opeľovačov, čím sa podporí zlepšenie biodiverzity aj iných opeľovačov v prostredí. |
| **5.2 Bude mať predkladaný materiál vplyv na chránené územia a ak áno, aký?** |
| S cieľom stabilizovať stav biodiverzity na Slovensku bude mať zakladanie nových nektarodajných porastov pozitívny vplyv na rozvoj biodiverzity motýľov, chrobákov, blanokrýdlovcov (čmeliaky, osičky, osy, divo žijúce včely). |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Nepredpokladajú sa vplyvy presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Nepredpokladá sa negatívny vplyv na životné prostredie. |